stanford-oval/wikipedia huggingface dataset:
โรงเรียนองค์การบริหารส่วนจังหวัดกระบี่
ประวัติ

ปี พ.ศ. 2554 สมศักดิ์ กิตติธรกุล แต่งตั้งผู้ทรงคุณวุฒิทางการศึกษา คณะผู้บริหาร และที่ปรึกษานายกองค์การบริหารส่วนจังหวัดกระบี่เป็นคณะทำงาน เตรียมการจัดตั้งโรงเรียนองค์การบริหารส่วนจังหวัดกระบี่ เมื่อวันที่ 8 มีนาคม 2554
ต่อมาสภาองค์การบริหารส่วนจังหวัดกระบี่ เห็นชอบให้จัดตั้งโรงเรียนองค์การบริหารส่วนจังหวัดกระบี่ โดยใช้อักษรย่อ “อบจ.กบ.” ภาษาอังกฤษ "KPAOS" เมื่อวันที่ 28 เมษายน 2554 และองค์การบริหารส่วนจังหวัดกระบี่ ประกาศจัดตั้งโรงเรียนเมื่อวันที่ 31 สิงหาคม 2554 สถานที่ก่อตั้งโรงเรียนใช้พื้นที่ที่ได้รับอนุญาตจากกรมป่าไม้ ตั้งอยู่หมู่ที่ 7 ถนนท่าเรือ ตำบลไสไทย อำเภอเมือง จังหวัดกระบี่ มีเนื้อที่ 34 ไร่ 20 ตารางวา
ปีต่อมา องค์การบริหารส่วนจังหวัดกระบี่ได้จัดสรรงบประมาณในการปรับปรุงสำนักงานองค์การบริหารส่วนจังหวัดกระบี่ที่เดิม เป็นอาคารเรียนชั่วคราว เพื่อเปิดรับนักเรียนปีการศึกษา 2555 ทั้งสิ้น 4 ห้องเรียน จำนวน 120 คนและแต่งตั้ง ธงชาติ เวสพันธ์ ผู้อำนวยการกองการศึกษา ศาสนา และวัฒนธรรม รักษาการในตำแหน่ง ผู้อำนวยการโรงเรียนองค์การบริหารส่วนจังหวัดกระบี่
ปีการศึกษา 2556 คณะกรรมการสถานศึกษาเห็นชอบให้ปรับปรุงหลักสูตรสถานศึกษาใหม่ โรงเรียนเข้าร่วมโครงการห้องเรียนพิเศษวิทยาศาสตร์ตามแนวทางของสถาบันส่งเสริมการสอนวิทยาศาสตร์และเทคโนโลยี (สสวท.)[ต้องการอ้างอิง] องค์การบริหารส่วนจังหวัดกระบี่แต่งตั้ง วิศิษฎ์ วงศ์สิริพรกุล รองปลัดองค์การบริหารส่วนจังหวัดกระบี่ รักษาราชการแทนผู้อำนวยการกองการศึกษา ศาสนา และวัฒนธรรม รักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ ตั้งแต่วันที่ 1 ตุลาคม 2556
ปีการศึกษา 2558 โรงเรียนองค์การบริหารส่วนจังหวัดกระบี่ ได้ย้ายสถานที่ตั้งมาเป็นสถานที่โรงเรียนในปัจจุบัน โดยเปิดรับนักเรียนชั้นมัธยมศึกษาปีที่ 4 จำนวน 4 ห้องเรียน นักเรียน 120 คน มีแผนการเรียนทั้งสิ้น 4 สาย สายวิทยาศาตร์สุขภาพ สายวิทยาศาสตร์คำนวณ สายวิทยาศาตร์ทั่วไป และสายวิทยาศาสตร์คอมพิวเตอร์ เป็นอาทิ และแต่งตั้ง สัจจพร จันทร์ศรีนวล รองปลัดองค์การบริหารส่วนจังหวัดกระบี่ รักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ ตั้งแต่วันที่ 20 เมษายน 2558
ปีการศึกษา 2559 ดวงแข เพชรเรือนทอง ได้รับการแต่งตั้งให้ดำรงตำแหน่ง ผู้อำนวยการโรงเรียนองค์การบริหารส่วนจังหวัดกระบี่ จนถึงปีการศึกษา 2562
ปีการศึกษา 2562 โสภณ พานิช รองปลัดองค์การบริหารส่วนจังหวัดกระบี่ เข้ามารักษาการในตำแหน่งผู้อำนวยการโรงเรียนองค์การบริหารส่วนจังหวัดกระบี่ เป็นการชั่วคราว
ปีการศึกษา 2563 บุษกร หอกุล ได้รับการแต่งตั้งให้ดำรงตำแหน่งผู้อำนวยการโรงเรียนองค์การบริหารส่วนจังหวัดกระบี่ จนถึงปัจจุบัน และมีการตราธรรมนูญสภานักเรียนโรงเรียนองค์การบริหารส่วนจังหวัดกระบี่ฉบับแรกขึ้น โดยคำแนะนำและความยินยอม ของคณะกรรมการสภานักเรียนปีการศึกษา 2563
ทำเนียบผู้อำนวยการ

ธงชาติ เวสพันธ์ (รักษาการในตำแหน่ง) ปีการศึกษา 2555 - 2556
วิศิษฎ์ วงศ์สิริพรกุล (รักษาการในตำแหน่ง) ปีการศึกษา 2556 - 2558
สัจจพร จันทร์ศรีนวล (รักษาการในตำแหน่ง) ปีการศึกษา 2558 - 2559
ดวงแข เพชรเรือนทอง ปีการศึกษา 2559 - 2562
โสภณ พานิช (รักษาการในตำแหน่ง) ปีการศึกษา 2562
บุษกร หอกุล ปีการศึกษา 2563 - ปัจจุบัน
อาคารสถานที่

อาคาร 1 และอาคาร 2 ใช้เป็นสถานที่ตั้งอาคารเรียน (ภายหลังได้ตั้งชื่อเป็น อาคารจันหอม และ อาคารจันโอ)
อาคาร 3 ใช้เป็นห้องอาหาร ห้องสำนักงาน ห้องประชุม (ภายหลังได้ตั้งชื่อเป็น อาคารจันอิน)
อาคารจันกระพ้อ ใช้เป็นอาคารยิมเนเซียม
อาคารหอพักครู 2 หลัง ใช้สำหรับครูบุคลากร
โรงเพาะชำ ใช้ในการเรียนการสอนวิชาเกษตรกรรม
อาคารจันผา สำหรับการสอนว่ายน้ำ
อาคารประกอบ จัดเป็นอาคารอเนกประสงค์ (อยู่ระหว่างการก่อสร้าง)
สนามกีฬา ประกอบด้วย สนามบาสเก็ตบอล/ฟุตซอล และสนามฟุตบอล (ภายหลังได้ปรับปรุงพื้นสนามใหม่ และตั้งชื่อเป็น สนามกีฬาจันทร์กระจ่างฟ้า)
รางวัล

โล่เกียรติยศการพัฒนาผลสัมฤทธิ์ทางการศึกษา ดีเด่น ประจำปีการศึกษา 2561 ประเภท ผลคะแนนการทดสอบทางการศึกษาระดับชาติขั้นพื้นฐาน (O-NET) สูงสุด รวมทุกกลุ่มสาระการเรียนรู้เป็นลำดับ 3 ในระดับชั้นมัธยมศึกษาปีที่ 6
โล่เกียรติยศการพัฒนาผลสัมฤทธิ์ทางการศึกษา ดีเด่น ประจำปีการศึกษา 2561 ประเภท พัฒนาผลคะแนนการทดสอบทางการศึกษาระดับชาติขั้นพื้นฐาน (O-NET) ชั้นมัธยมศึกษาปีที่ 6 กลุ่มสาระการเรียนรู้คณิตศาสตร์ อันดับที่ 1
โล่เกียรติยศสำหรับองค์กรปกครองส่วนท้องถิ่น สถานศึกษา และนักเรียน ประจำปีการศึกษา 2562 ประเภท ผลคะแนนการทดสอบทางการศึกษาระดับชาติขั้นพื้นฐาน (O-NET) สูงสุด รวมทุกกลุ่มสาระการเรียนรู้สูงสุด เป็นอันดับ 2 ในระดับชั้นมัธยมศึกษาปีที่ 3 และ 6
โรงเรียนองค์การบริหารส่วนจังหวัดกระบี่ ได้รับคัดเลือกให้เป็นสถานศึกษาแบบอย่าง การจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง "สถานศึกษาพอเพียง" ประจำปีการศึกษา 2563
องค์การบริหารส่วนจังหวัดกระบี่ ได้รับคัดเลือก องค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ.2564 ด้านการศึกษา: โครงการสร้างฐานกำลังเยาวชนคนกระบี่ ยกระดับการศึกษาเพื่อพัฒนาเศรษฐกิจในอนาคต
เหตุการณ์สำคัญ

วันที่ 12 มิถุนายน พ.ศ. 2562 ทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการ TO BE NUMBER ONE พระราชทานวโรกาสเสด็จฯ เยี่ยมสมาชิกและติดตามผลการดำเนินงานโครงการฯ ในพื้นที่จังหวัดกระบี่ และทรงเปิดชมรมโครงการศูนย์เพื่อนใจ TO BE NUMBER ONE ณ โรงเรียนองค์การบริหารส่วนจังหวัดกระบี่
บรรยากาศภายในโรงเรียนองค์การบริหารส่วนจังหวัดกระบี่
โรงเรียนองค์การบริหารส่วนจังหวัดกระบี่ ได้รับคัดเลือกให้เป็น "สถานศึกษาพอเพียง"
ล่าขุมทรัพย์สุดขอบฟ้า

| ล่าขุมทรัพย์สุดขอบฟ้า  |
| --- | --- |
ชื่อไทย: ล่าขุมทรัพย์สุดขอบฟ้า
ชื่อเกาหลี: 보물찾기
ชื่อภาษาอื่นๆ: Treasure Hunting
ประเภท: การ์ตูนความรู้
เล่มล่าสุด: ล่าขุมทรัพย์สุดขอบฟ้าในซันโดรีนี
 บทความนี้อยู่ในประเภทการ์ตูนเกาหลี
| ล่าขุมทรัพย์สุดขอบฟ้า (ซีรีส์หลัก)  |
| --- | --- |
ชื่อไทย: ล่าขุมทรัพย์สุดขอบฟ้า (ซีรีส์หลัก)
ประเภท: การ์ตูนความรู้
แนว: ประเทศที่น่ารู้จัก
หนังสือการ์ตูน ซีรีส์หลัก
ผู้แต่ง: กอมโดริ คัมพานี, สตอรี่ เอ., สวีท แฟคตอรี่
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2550 – พ.ศ. 2558
จำนวนเล่ม: 35
 บทความนี้อยู่ในประเภทการ์ตูนเกาหลี
| ล่าขุมทรัพย์สุดขอบฟ้า (ซีรีส์อารยธรรมโบราณของโลก)  |
| --- | --- |
ชื่อไทย: ล่าขุมทรัพย์สุดขอบฟ้า (ซีรีส์อารยธรรมโบราณของโลก)
ประเภท: การ์ตูนความรู้
แนว: ประวัติศาสตร์
หนังสือการ์ตูน ซีรีส์อารยธรรมโบราณของโลก
ผู้แต่ง: กอมโดริ คัมพานี
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2558 – พ.ศ. 2561
จำนวนเล่ม: 10
 บทความนี้อยู่ในประเภทการ์ตูนเกาหลี
| ล่าขุมทรัพย์สุดขอบฟ้า (ซีรีส์เมืองสำคัญของโลก)  |
| --- | --- |
ชื่อไทย: ล่าขุมทรัพย์สุดขอบฟ้า (ซีรีส์เมืองสำคัญของโลก)
ประเภท: การ์ตูนความรู้
แนว: ประเทศที่น่ารู้จัก
หนังสือการ์ตูน ซีรีส์เมืองสำคัญของโลก
ผู้แต่ง: กอมโดริ คัมพานี
สำนักพิมพ์: สำนักพิมพ์นานมีบุ๊คส์
ตีพิมพ์เมื่อ: พ.ศ. 2562 – ปัจจุบัน
จำนวนเล่ม: 28
 บทความนี้อยู่ในประเภทการ์ตูนเกาหลี
ล่าขุมทรัพย์สุดขอบฟ้า (เกาหลี: 보물찾기; อังกฤษ: Treasure Hunting) เป็นหนังสือการ์ตูนความรู้จากประเทศเกาหลีใต้ ที่แทรกเรื่องราวเกี่ยวกับอารยธรรมและวัฒนธรรมนานาชาติ จัดพิมพ์ฉบับลิขสิทธิ์ภาษาไทยโดย สำนักพิมพ์นานมีบุ๊คส์ และ ล่าขุมทรัพย์สุดขอบฟ้า เป็นการ์ตูนที่สร้างแรงดลบันดาลใจให้กับหนังสือการ์ตูนความรู้ชุด ลา ฟลอร่า โรงเรียนป่วนก๊วนเจ้าหญิง
เนื้อเรื่องย่อ

เป็นเรื่องของเด็กหนุ่มชาวเกาหลีใต้ ชื่อ "ฮีโร่" ที่สนใจโบราณคดี และ "เบ็ค" เด็กหนุ่มชอบโม้ ไอคิว 180 เป็นคู่แข่งและเพื่อน และทั้งคู่รอบรู้เรื่องประวัติศาสตร์ ทั้งคู่มักได้ไปต่างประเทศเพื่อหาขุมทรัพย์ของประเทศนั้นเสียเป็นส่วนใหญ่ ได้พบเพื่อนใหม่ สถานที่สำคัญ ๆ และอุปสรรคนานา พวกวายร้ายที่คิดขโมยสมบัติ แต่ทั้งคู่ก็ผ่านอุปสรรคมาได้ และได้เรียนรู้วิถีชีวิตของคนในประเทศนั้น ๆ ที่ยังไม่รู้ ทั้งเรื่องราวที่เกี่ยวข้องกับอดีต, ปัจจุบัน, สภาพแวดล้อม, ความเป็นอยู่, ความสำเร็จ, ความล้มเหลว, ความคิด, สงคราม, สันติภาพ, ความเชื่อ, ความหวัง และอื่น ๆ ของประเทศนั้น ๆ
เนื้อเรื่องย่อ > อารยธรรมโบราณของโลก

เป็นเรื่องของแฟรงกี้ในวัยเด็กที่ปรากฏตัวในฐานะเจ้าชายผู้พิทักษ์ขุมทรัพย์ เด็กชายผู้ฉลาดหลักแหลม คอยปกป้องสมบัติล้ำค่าจากคนร้าย
เนื้อเรื่องย่อ > เมืองสำคัญของโลก

เป็นเรื่องของเด็กหนุ่ม ชื่อ "ฮีโร่" และ "เบ็ค" ทั้งคู่มักได้ไปเมืองสำคัญของโลกเพื่อหาขุมทรัพย์ของเมืองนั้นเสียเป็นส่วนใหญ่
ตัวละคร > ซีรีส์หลัก > ตัวละครหลัก

ฮีโร่ เป็นตัวละครเอกผู้มีความสนใจในประวัติศาสตร์และโบราณคดีค่อนข้างขี้เหนียว ใจร้อน กินจุ อยากได้เงิน มักเริ่มกระทำโดยไม่ได้คิดให้รอบคอบ แต่มีไหวพริบ ชอบแข่งขันโดยใช้กำลังจนเก่ง เช่น เล่นฟุตบอลเก่งและเล่นเทควันโดเก่ง มักโดนเบ็คล้อว่า"เจ้าหัวเม่น" เพราะผมตั้งแหลม เป็นสมาชิกยูเนสโก มีทักษะเรื่องดูสมบัติว่าจริงหรือปลอม เป็นหลานของ ศ.บันโด
เบ็ค เป็นตัวละครเอกมีความฉลาดไอคิว 180 มีนิสัยชอบโม้ ขี้โมโห ไม่เก่งคำนวณเลข กลัวความสูง มีความรับผิดชอบสูง มักคิดวิเคราห์ก่อนเริ่มกระทำ ชอบแข่งขันโดยใช้สมองจนเก่ง เช่น เล่นไวโอลินเก่งและเล่นหมากรุกเก่ง โดนฮีโร่ล้อว่า "เจ้าหัวหงอนไก่" เพราะผมหน้าคล้ายหงอนไก่ เป็นสมาชิกเมนซา และเป็นลูกของ ศ.ไวซ์ เป็นพี่ชายของโดเรมี
แฟรงกี้ เป็นเอเย่นต์ค้าวัตถุโบราณ มีชื่อจริงว่า "ปารีส" เป็นตัวร้ายของเรื่องชอบขโมยสมบัติของโบราณคดีเพื่อขายเป็นเงิน เจ้าเล่ห์ แต่หน้าตาดี ทำให้รันตกหลุมรักแต่แรกเห็น เคยเป็นโรคอนามัยจัด ซึ่งแม้จะรักษาหายแล้ว แต่ก็ยังเป็นพวกรักสะอาด (จากเล่มอิรัก) เป็นพ่อบุญธรรมของทอม แถมยังเป็นลูกศิษย์พ่อของทอม (จากเล่มอังกฤษ) ต่อมาแฟรงกี้เริ่มกระทำการโจรกรรมแบบสายลับชำนาญขึ้น (จากเล่มอิสราเอล) จึงเป็นศัตรูที่ประมาทไม่ได้เลย เขาเป็นลูกพี่ลูกน้องกับเฟย์
ศ.บันโด ลุงของฮีโร่ และเป็นลูกศิษย์ของ ศ.วิล เป็นนักโบราณคดีชื่อดัง สมาชิกยูเนสโก กินจุ ยังโสด ชอบใช้กำลังของตนเองในการขุดค้นหาโบราณวัตถุ และเมื่อก่อนเป็นคนหน้าตาดี เพราะหุ่นผอม แต่ตอนนี้น้ำหนักมาก เพราะอกหักจึงทำให้เอาแต่กินจนอ้วน (จากเล่มบราซิล) และเป็นคู่แข่งของ ศ.ไวซ์
ศ.ไวซ์ พ่อของเบ็คและโดเรมี และเป็นลูกศิษย์ของ ศ.วิล เป็นนักโบราณคดีอัจฉริยะไอคิว 185 สมาชิกยูเนสโกและเมนซา ขี้โม้ ชอบใช้เครื่องจักร ช่วยในการขุดค้นหาโบราณวัตถุ และเป็นคู่แข่งของ ศ.บันโด แต่จริง ๆ เป็นเพื่อนสนิทกัน (จากเล่มเม็กซิโก)
รัน ผู้ช่วยของ ศ.บันโด สมาชิกยูเนสโก ขี้โมโห หลงตัวเอง ชอบผู้ชายหน้าตาดี แต่โดนหักหลังอยู่หลายที เธอมีความรู้เรื่องโบราณคดีมาก
โดเรมี น้องสาวของเบ็ค หัวไม่ดีต่างกับเบ็ค ขี้ลืม แต่มีพรสวรรค์เรื่องศิลปะ เช่น วาดรูปเก่งและมีอารมณ์สุนทรียภาพกับศิลปะที่เห็น
เฟย์ เป็นอดีตซีไอเอและเคยได้รับการฝึกจากเคจีบี ใจร้อน ชอบใช้กำลัง ชอบโม้ กลัวที่แคบ ต่อสู้เก่ง เคลื่อนไหวแบบสายลับ จึงเป็นศัตรูที่ไม่ควรต่อสู้ตรง ๆ ในเล่มอเมริกาได้ร่วมมือกับพวกเบ็คในฐานะซีไอเอในการตามหาสมบัติแล้วค่อยชิงสมบัติมา เธอเป็นลูกพี่ลูกน้องกับแฟรงกี้ เป็นตัวละครที่ได้รับแรงดลบันดาลใจในการออกแบบมาจาก ลาร่า ครอฟต์ ของเกมทูมเรเดอร์
มัลโก้ เป็นสมุนของเทรเชอร์มาสเตอร์ ชอบใช้คนอื่นเป็นเครื่องมือ ทำทุกอย่างเพื่อสมบัติโดยไม่สนใจชีวิตคน หน้าตาดี ทำให้รันตกหลุมรักแต่แรกเห็น ในเล่มออสเตรเลียหลอกพวกเบ็คว่าเป็นคนของยูเนสโกส่งมา และเพราะไม่เคยถูกจับเข้าคุกเลยแม้แต่ครั้งเดียว แถมยังต่อสู้เก่งพอ ๆ กับเฟย์และยังหนีการไล่ล่าจากตำรวจสากลได้ จึงถือเป็นศัตรูที่น่ากลัวที่สุดของเรื่อง แต่เขามักจะถูกคนของเทรเซอร์มาสเตอร์ทรยศอยู่บ่อย ๆ
แวนด้า แม่ของแฟรงกี้และป้าของเฟย์ ทำการค้าขายของในตลาดมืดที่ฮ่องกง มักสนับสนุนลูกในทางที่ไม่ดี ชอบช็อปปิ้งมาก
โคกับไค ลูกน้องของแฟรงกี้ นับถือแฟรงกี้มาก เป็นตัวประกอบบ่อย สมุนผู้ซื่อสัตย์
ตัวละคร > ซีรีส์อารยธรรมโบราณของโลก > ตัวละครหลัก

แฟรงกี้ (ตอนเด็ก) เป็นตัวละครเอกผู้ฉลาดหลักแหลมและรอบรู้ประวัติศาสตร์ คอยปกป้องสมบัติล้ำค่าจากคนร้าย อาศัยอยู่ที่สหราชอาณาจักร เป็นอาสาสมัครนำชมพิพิธภัณฑ์ ซึ่งหลังจากได้เจอมัลโก้ก็ได้เป็นคู่ปรับกัน โดยโดนมัลโก้เรียกว่า"เจ้าผมรังนก"
ไดอานา เด็กหญิงชาวอังกฤษ เป็นเพื่อนร่วมห้องของแฟรงกี้ที่โรงเรียน แอบชอบแฟรงกี้
โค (ตอนเด็ก) เป็นลูกน้องของแฟรงกี้ ลูกแม่นมของแฟรงกี้
มัลโก้ (ตอนเด็ก) เป็นตัวร้ายของเรื่องผู้ที่ต้องการเข้าองค์กรเทรเชอร์มาสเตอร์ และในเวลาต่อมาก็ได้กลายเป็นสมาชิกใหม่ของเทรเชอร์มาสเตอร์ ซึ่งหลังจากได้เจอแฟรงกี้ก็ได้เป็นคู่ปรับกัน โดยโดนแฟรงกี้เรียกว่า"เจ้าผมบ๊อบ"
บันโด (ตอนวัยรุ่น) นักศึกษาคณะโบราณคดี ลูกศิษย์ของศ.วิล
ศ.วิล (ตอนวัยกลางคน) นักโบราณคดีชั้นแนวหน้าชาวอังกฤษ อาจารย์ของบันโด ไวซ์ และ แกรี
ไวซ์ (ตอนวัยรุ่น) ลูกศิษย์ของศ.วิล ชอบด่วนสรุป
เซอร์เวลลิงตัน พ่อของไดอานา
แม่นม แม่ของโค โดยเป็นแม่นมของแฟรงกี้และคนที่แฟรงกี้กลัวมากที่สุด
มิสเตอร์เอ็ม (เซอร์เอ็มตอนวัยรุ่น) เจ้าพ่อวงการค้าวัตถุโบราณผิดกฎหมายที่มีอิทธิพล และประธานของเทรเชอร์มาสเตอร์
ไค (ตอนเด็ก) ได้รับความช่วยเหลือจากแฟรงกี้ จนตามติดแฟรงกี้ และในที่สุดก็ได้กลายเป็นลูกน้องของแฟรงกี้
แวนด้า (ตอนวัยรุ่น) แม่ของแฟรงกี้ มักสนับสนุนลูกในทางที่ไม่ดี
ตัวละคร > ซีรีส์อารยธรรมโบราณของโลก > ตัวละครพิเศษ

คอร์เนอร์ พิธีกรชื่อดังของรายการจับผิดของโบราณ แต่ที่จริงแล้วเขาคือพ่อค้าของโบราณที่ชอบหลอกผู้เข้าร่วมรายการว่านำของปลอมมาออกอากาศ มีบทบาทในล่าขุมทรัพย์สุดขอบฟ้าในเมโสโปเตเมีย
แกรี (ผู้กำกับเคลลี่ตอนวัยรุ่น) นักศึกษาคณะโบราณคดี ลูกศิษย์ของศ.วิล มีบทบาทในล่าขุมทรัพย์สุดขอบฟ้าในเมโสโปเตเมีย, ล่าขุมทรัพย์สุดขอบฟ้าในอียิปต์โบราณ 1
ซูลลา พ่อค้าชาวอียิปต์ เป็นทายาทของตระกูลโจรขุดสุสานที่เลื่องชื่อในคุร์นะ หมู่บ้านโจรขุดสุสาน มีบทบาทในล่าขุมทรัพย์สุดขอบฟ้าในอียิปต์โบราณ 1 และล่าชุมทรัพย์สุดขอบฟ้าในอียิปต์โบราณ 2
แฮรี คนงานในทีมสำรวจของศ.วิล แต่จริง ๆ แล้วเขาเป็นลูกน้องของมิสเตอร์เอ็ม มีบทบาทในล่าขุมทรัพย์สุดขอบฟ้าในอียิปต์โบราณ 1 และล่าชุมทรัพย์สุดขอบฟ้าในอียิปต์โบราณ 2
เฟอร์เซน (เคานต์เฟอร์เซนตอนวัยรุ่น) ทายาทขุนนางสวีเดนผู้หล่อเหลา เป็นนักโบราณคดีมือสมัครเล่น มีบทบาทในล่าขุมทรัพย์สุดขอบฟ้าในอินเดียโบราณและล่าขุมทรัพย์สุดขอบฟ้าในกรีซโบราณ 1
กูรูซิงซิง โยคีผู้ค้นหาสมบัติด้วยวิธีเพ่งจิตระลึกอดีตชาติ มีบทบาทในล่าขุมทรัพย์สุดขอบฟ้าในอินเดียโบราณ
ศ.รัล นักโบราณคดีผู้เชี่ยวชาญด้านอารยธรรมลุ่มแม่น้ำสินธุ มีบทบาทในล่าขุมทรัพย์สุดขอบฟ้าในอินเดียโบราณ
ข่งต้า เด็กหนุ่มผู้เป็นทายาทสายตรงของขงจื๊อ รอบรู้เรื่องคำสอนสำนักขงจื้อ มีบทบาทในล่าขุมทรัพย์สุดขอบฟ้าในจีนโบราณ
ประธานถัง นักธุรกิจชาวจีนผู้สะสมโบราณวัตถุล้ำค่า มีบทบาทในล่าขุมทรัพย์สุดขอบฟ้าในจีนโบราณ
ศ.ข่ง นักโบราณคดีจีนผู้ที่ขุดสำรวจสุสานจิ๋นซีฮ่องเต้ มีบทบาทในล่าขุมทรัพย์สุดขอบฟ้าในจีนโบราณ
ประธานบีรูนี นักสะสมและตัวแทนขายพรม มีบทบาทในล่าขุมทรัพย์สุดขอบฟ้าในเปอร์เซีย
ชาลัลลา แมวเปอร์เซียสุดที่รักของประธานบีรูนี มีบทบาทในล่าขุมทรัพย์สุดขอบฟ้าในเปอร์เซีย
เครยอน เลขานุการผู้เฉลียวฉลาดและไว้ใจได้ มีบทบาทในล่าขุมทรัพย์สุดขอบฟ้าในเปอร์เซีย
ประธานโอเอซิส ประธานบริษัทเดินเรือที่ใหญ่ที่สุดในกรีซ มีบทบาทในล่าขุมทรัพย์สุดขอบฟ้าในกรีซโบราณ 1 และล่าขุมทรัพย์สุดขอบฟ้าในกรีซโบราณ 2
เฮเลน ลูกสาวคนเดียวของประธานโอเอซิส มีบทบาทในล่าขุมทรัพย์สุดขอบฟ้าในกรีซโบราณ 1 และล่าขุมทรัพย์สุดขอบฟ้าในกรีซโบราณ 2
นิคอส สมาชิกของเทรเชอร์มาสเตอร์ ผู้อยากเป็นคนโปรดของมิสเตอร์เอ็ม มีบทบาทในล่าขุมทรัพย์สุดขอบฟ้าในกรีซโบราณ 1
บารอนเนสบาติสตา ขุนนางตระกูลเก่าแก่ของอิตาลี เก็บรักษาโบราณวัตถุโรมัน มีบทบาทในล่าขุมทรัพย์สุดขอบฟ้าในโรมัน 1 และล่าขุมทรัพย์สุดขอบฟ้าในโรมัน 2
แฟร์เรโร พ่อบ้านของบารอนเนสบาติสตา มีบทบาทในล่าขุมทรัพย์สุดขอบฟ้าในโรมัน 1 และล่าขุมทรัพย์สุดขอบฟ้าในโรมัน 2
ลูชีอา แม่ชีฝึกหัด ญาติของบารอนเนสบาติสตา มีบทบาทในล่าขุมทรัพย์สุดขอบฟ้าในโรมัน 2
ตัวละคร > ซีรีส์เมืองสำคัญของโลก > ตัวละครหลัก

ฮีโร่ เป็นตัวละครเอกผู้มีความสนใจในประวัติศาสตร์และโบราณคดีค่อนข้างขี้เหนียว ใจร้อน กินจุ อยากได้เงิน มักเริ่มกระทำโดยไม่ได้คิดให้รอบคอบ แต่มีไหวพริบ ชอบแข่งขันโดยใช้กำลังจนเก่ง เช่น เล่นฟุตบอลเก่งและเล่นเทควันโดเก่ง มักโดนเบ็คล้อว่า"เจ้าหัวเม่น" เพราะผมตั้งแหลม เป็นสมาชิกยูเนสโก มีทักษะเรื่องดูสมบัติว่าจริงหรือปลอม เป็นหลานของ ศ.บันโด
เบ็ค เป็นตัวละครเอกมีความฉลาดไอคิว 180 มีนิสัยชอบโม้ ขี้โมโห ไม่เก่งคำนวณเลข กลัวความสูง มีความรับผิดชอบสูง มักคิดวิเคราห์ก่อนเริ่มกระทำ ชอบแข่งขันโดยใช้สมองจนเก่ง เช่น เล่นไวโอลินเก่งและเล่นหมากรุกเก่ง โดนฮีโร่ล้อว่า "เจ้าหัวหงอนไก่" เพราะผมหน้าคล้ายหงอนไก่ เป็นสมาชิกเมนซา และเป็นลูกของ ศ.ไวซ์ เป็นพี่ชายของโดเรมี
รัน ผู้ช่วยของ ศ.บันโด สมาชิกยูเนสโกขี้โมโห หลงตัวเอง ชอบผู้ชายหน้าตาดี แต่โดนหักหลังอยู่หลายที เธอมีความรู้เรื่องโบราณคดีมาก
โดเรมี น้องสาวของเบ็ค หัวไม่ดีต่างกับเบ็ค ขี้ลืม แต่มีพรสวรรค์เรื่องศิลปะ เช่น วาดรูปเก่งและมีอารมณ์สุนทรียภาพกับศิลปะที่เห็น
ศ.บันโด ลุงของฮีโร่ และเป็นลูกศิษย์ของ ศ.วิล เป็นนักโบราณคดีชื่อดัง สมาชิกยูเนสโก กินจุ ยังโสด ชอบใช้กำลังของตนเองในการขุดค้นหาโบราณวัตถุ และเป็นคู่แข่งของ ศ.ไวซ์
ศ.ไวซ์ พ่อของเบ็คและโดเรมี และเป็นลูกศิษย์ของ ศ.วิล เป็นนักโบราณคดีอัจฉริยะไอคิว 185 สมาชิกยูเนสโกและเมนซา ขี้โม้ ชอบใช้เครื่องจักรช่วยในการขุดค้นหาโบราณวัตถุ และเป็นคู่แข่งของ ศ.บันโด
แฟรงกี้ เป็นเอเย่นต์ค้าวัตถุโบราณ มีชื่อจริงว่า "ปารีส" เป็นตัวร้ายของเรื่องชอบขโมยสมบัติของโบราณคดีเพื่อขายเป็นเงิน เจ้าเล่ห์ แต่หน้าตาดี ทำให้รันตกหลุมรักแต่แรกเห็น เขาเป็นลูกพี่ลูกน้องกับเฟย์
เฟย์ เป็นอดีตซีไอเอและเคยได้รับการฝึกจากเคจีบี ใจร้อน ชอบใช้กำลัง ชอบโม้ กลัวที่แคบ ต่อสู้เก่ง เคลื่อนไหวแบบสายลับ จึงเป็นศัตรูที่ไม่ควรต่อสู้ตรง ๆ เธอเป็นลูกพี่ลูกน้องกับแฟรงกี้ เป็นตัวละครที่ได้รับแรงดลบันดาลใจในการออกแบบมาจาก ลาร่า ครอฟต์ ของเกมทูมเรเดอร์
มัลโก้ เป็นสมุนของเทรเซอร์มาสเตอร์ ชอบใช้คนอื่นเป็นเครื่องมือ ทำทุกอย่างเพื่อสมบัติโดยไม่สนใจชีวิตคน หน้าตาดี ทำให้รันตกหลุมรักแต่แรกเห็น แถมยังต่อสู้เก่งพอ ๆ กับเฟย์และยังหนีการไล่ล่าจากตำรวจสากลได้ จึงถือเป็นศัตรูที่น่ากลัวที่สุดของเรื่อง
โคกับไค ลูกน้องของแฟรงกี้ นับถือแฟรงกี้มาก เป็นตัวประกอบบ่อย สมุนผู้ซื่อสัตย์
ตัวละคร > ซีรีส์เมืองสำคัญของโลก > ตัวละครเสริมจากซีรีส์หลัก

บาร์ต ลูกพี่ลูกน้องของเบ็คชื่นชอบในการเล่นกีฬาฮ็อกกี้ มีบทบาทในล่าขุมทรัพย์สุดขอบฟ้าในแวนคูเวอร์
โซฟี เด็กหญิงคุณหนูชาวฝรั่งเศส มีบทบาทในล่าขุมทรัพย์สุดขอบฟ้าในซิดนีย์, ล่าขุมทรัพย์สุดขอบฟ้าในจาการ์ตาและล่าขุมทรัพย์สุดขอบฟ้าในปารีส
ดยุกอองรี พ่อของโซฟี มีบทบาทในล่าขุมทรัพย์สุดขอบฟ้าในซิดนีย์
พ่อบ้าน (โซฟี) พ่อบ้านของโซฟี มีบทบาทในล่าขุมทรัพย์สุดขอบฟ้าในซิดนีย์
อินดี้ เป็นนักล่าสมบัติที่พร้อมจะไปล่าในทุก ๆ ที่ อินดี้ได้เข้าร่วมงานเลี้ยงโดยบังเอิญและได้รู้ว่านาฬิกาหายไปจึงดิ้นรนค้นหานาฬิกาที่หายไป มีบทบาทในล่าขุมทรัพย์สุดขอบฟ้าในลอนดอน
เคานต์เฟอร์เซน ขุนนางร่ำรวยชาวสวีเดน พ่ออุปถัมภ์ของเอเดรียอาน่า มีบทบาทในล่าขุมทรัพย์สุดขอบฟ้าในโรม
นูรี เด็กชายชาวตุรกี มีบทบาทในล่าขุมทรัพย์สุดขอบฟ้าในอิสตันบูล
ศ.มาห์มุด พ่อของนูรี มีบทบาทในล่าขุมทรัพย์สุดขอบฟ้าในอิสตันบูล
ตัวละคร > ซีรีส์เมืองสำคัญของโลก > ตัวละครพิเศษ

ซ่าซา สาวน้อยไหวพริบดีตัวแทนผู้เข้าแข่งขันจากประเทศจีน และออก ตามหาจิ๊กซอว์ทั้งห้าตามคำใบ้เกี่ยวกับสถานที่สำคัญในเมืองเซี่ยงไฮ้ ศูนย์กลางเศรษฐกิจ ของประเทศที่ผสมผสานระหว่างวัฒนธรรมจีนและตะวันตกอย่างลงตัว เพื่อหาคำใบ้ สำหรับคำถามข้อสุดท้าย มีบทบาทในล่าขุมทรัพย์สุดขอบฟ้าในเซี่ยงไฮ้
ศ.จาง นักประวัติศาสตร์ผู้เชี่ยวชาญประวัติศาสตร์เอเชียตะวันออก โดยเป็นผู้คิดคำถามสุดท้ายที่เกินคาดเดา มีบทบาทในล่าขุมทรัพย์สุดขอบฟ้าในเซี่ยงไฮ้
จีน โกเมซ เด็กสาวที่ฝันถึงการเป็นนักแสดงตั้งแต่ยังเยาว์วัยเป็นความเคลื่อนไหวที่คมชัดขึ้นในภาพยนตร์เรื่องสตาร์ไล ออดิชั่นสำหรับการออดิชั่นที่สองที่จะมีส่วนร่วมในการสร้างความสดใสและบวกไม่สูญเสียภารกิจที่ยากก่อนบุคลิกภาพเรือ Jean's Treasures ในลอสแอนเจลิสผู้ที่อาศัยอยู่ในสถานที่ต่าง ๆ ในลอสแอนเจลิสซึ่งเป็นเมืองที่หลายเชื้อชาติและวัฒนธรรมผสมผสานกัน มีบทบาทในล่าขุมทรัพย์สุดขอบฟ้าในลอสแอนเจลิส
เฟลิซิตี เอนเดอรส์ นักแสดงหญิงยอดเยี่ยมในฮอลลีวูดนักแสดงหญิงยอดเยี่ยมแนวเอาชีวิตรอด มีบทบาทในล่าสุดขอบฟ้าในลอสแอนเจลิส
อะกินะ ทายาทคนเดียวของร้านอาหารสึกิมิย่าซึ่งเธอมีความฝันที่จะประสบความสำเร็จในโอซาก้าและโตเกียว มีบทบาทในล่าขุมทรัพย์สุดขอบฟ้าในโอซาก้า
คะอิชิ พ่อของอาคินะ เป็นเจ้าของร้านอาหารสึกิมิย่ารุ่นที่สาม มีบทบาทในล่าขุมทรัพย์สุดขอบฟ้าในโอซาก้า
มิกิฮะรุ เป็นพนักงานร้านอาหารสึกิมิย่าเป็นคนที่สามารถทำงานได้อย่างคล่องแคลาวว่องไว มีบทบาทในล่าขุมทรัพย์สุดขอบฟ้าในโอซาก้า
คารา เด็กหญิงชาวพื้นเมืองเคยเล่นฮ็อกกี้แต่เธอได้รับบาดเจ็บที่ขาจากอุบัติเหตุ มีบทบาทในล่าขุมทรัพย์สุดขอบฟ้าในแวนคูเวอร์
แอนนีและกิลเบิร์ต พยายามที่จะอนุรักษ์สิ่งแวดล้อมและสัตว์ป่าในแวนคูเวอร์ มีบทบาทในล่าขุมทรัพย์สุดขอบฟ้าในแวนคูเวอร์
ราสคาล แร็กคูนน่ารักที่เหมือนคนในครอบครัวของคารา มีบทบาทในล่าขุมทรัพย์สุดขอบฟ้าในแวนคูเวอร์
อีซาแบล เดอ กี ผู้อาวุโสตระกูลกี มีบทบาทในล่าขุมทรัพย์สุดขอบฟ้าในซิดนีย์
แอนดรูว์ ลินดอน ลูกชายของดร.ฮาโรลด์ได้รับการอบรมเรื่องมารยาทมาตั้งแต่เล็ก ๆ จึงเป็นคนสุภาพและจิตใจดีเมื่อพบฮีโร่ครั้งแรกก็กังวลเรื่องสุขภาพของฮีโร่และได้แนะนำของหวานแก่ฮีโร่เมื่อนาฬิกาหายไปก็รู้สึกกังวล มีบทบาทในล่าขุมทรัพย์สุดขอบฟ้าในลอนดอน
ศ.แฮโรลด์ ลินดอน พ่อของแอนดรูว์เป็นสมาชิกในครอบครัวผู้เกียรติ มีบทบาทในล่าขุมทรัพย์สุดขอบฟ้าในลอนดอน
อันเดรย์ หัวหน้านักบัลเล่ต์คณะบอลชอยที่มีชื่อเสียงโด่งดังไปทั่วโลกทักษะบัลเล่ต์เป็นที่แพร่หลายเพราะได้รับการปกป้องดูแลอย่างดีอันเดรย์ถูกคุกคามจากสตอล์กเกอร์ในเวลากลางคืนเขาจึงไม่สามารถนอนหลับได้อันเดรย์ภูมิใจในตนเองในฐานะดาราดัง มีบทบาทในล่าขุมทรัพย์สุดขอบฟ้าในมอสโก
โบริส นักฟุตบอลชั้นนำในประเทศรัสเซีย มีบทบาทในล่าขุมทรัพย์สุดขอบฟ้าในมอสโก
อันนา นักแสดงที่หน้าตาสวยมากในรัสเซีย มีบทบาทในล่าขุมทรัพย์สุดขอบฟ้าในมอสโก
ซอนยา มีบทบาทในล่าขุมทรัพย์สุดขอบฟ้าในจาการ์ตา
ไดแอน มีบทบาทในล่าขุมทรัพย์สุดขอบฟ้าในจาการ์ตา
ไอซ์ มีบทบาทในล่าขุมทรัพย์สุดขอบฟ้าในจาการ์ตา
เอเดรียอาน่า ลูกสาวอุปถัมภ์ของเคานต์เฟอร์เซน มีบทบาทในล่าขุมทรัพย์สุดขอบฟ้าในโรม
รายชื่อตอน > ชุดหลัก

1 ล่าขุมทรัพย์สุดขอบฟ้าใน อิรัก
2 ล่าขุมทรัพย์สุดขอบฟ้าใน ฝรั่งเศส
3 ล่าขุมทรัพย์สุดขอบฟ้าใน จีน
4 ล่าขุมทรัพย์สุดขอบฟ้าใน อินเดีย
5 ล่าขุมทรัพย์สุดขอบฟ้าใน อียิปต์
6 ล่าขุมทรัพย์สุดขอบฟ้าใน อเมริกา
7 ล่าขุมทรัพย์สุดขอบฟ้าใน ญี่ปุ่น
8 ล่าขุมทรัพย์สุดขอบฟ้าใน กรีซ
9 ล่าขุมทรัพย์สุดขอบฟ้าใน รัสเซีย
10 ล่าขุมทรัพย์สุดขอบฟ้าใน เยอรมนี
11 ล่าขุมทรัพย์สุดขอบฟ้าใน ออสเตรเลีย
12 ล่าขุมทรัพย์สุดขอบฟ้าใน บราซิล
13 ล่าขุมทรัพย์สุดขอบฟ้าใน อังกฤษ
14 ล่าขุมทรัพย์สุดขอบฟ้าใน ตุรกี
15 ล่าขุมทรัพย์สุดขอบฟ้าใน สเปน
16 ล่าขุมทรัพย์สุดขอบฟ้าใน ไทย
17 ล่าขุมทรัพย์สุดขอบฟ้าใน เนเธอร์แลนด์
18 ล่าขุมทรัพย์สุดขอบฟ้าใน เม็กซิโก
19 ล่าขุมทรัพย์สุดขอบฟ้าใน แคนาดา
20 ล่าขุมทรัพย์สุดขอบฟ้าใน เวียดนาม
21 ล่าขุมทรัพย์สุดขอบฟ้าใน ออสเตรีย
22 ล่าขุมทรัพย์สุดขอบฟ้าใน แอฟริกาใต้
23 ล่าขุมทรัพย์สุดขอบฟ้าใน อิสราเอล
24 ล่าขุมทรัพย์สุดขอบฟ้าใน คิวบา
25 ล่าขุมทรัพย์สุดขอบฟ้าใน สวิตเซอร์แลนด์
26 ล่าขุมทรัพย์สุดขอบฟ้าใน นิวซีแลนด์
27 ล่าขุมทรัพย์สุดขอบฟ้าใน อิตาลี 1
28 ล่าขุมทรัพย์สุดขอบฟ้าใน อิตาลี 2
29 ล่าขุมทรัพย์สุดขอบฟ้าใน ฟิลิปปินส์
30 ล่าขุมทรัพย์สุดขอบฟ้าใน สวีเดน
31 ล่าขุมทรัพย์สุดขอบฟ้าใน ฟินแลนด์
32 ล่าขุมทรัพย์สุดขอบฟ้าใน เปรู
33 ล่าขุมทรัพย์สุดขอบฟ้าใน โปแลนด์
34 ล่าขุมทรัพย์สุดขอบฟ้าใน ไต้หวัน
35 ล่าขุมทรัพย์สุดขอบฟ้าใน เช็ก
รายชื่อตอน > ชุดประวัติศาสตร์เกาหลี

1 ล่าขุมทรัพย์สุดขอบฟ้าในอาณาจักรโคกูรยอ 1 (고구려시대 보물찾기 1)
2 ล่าขุมทรัพย์สุดขอบฟ้าในอาณาจักรโคกูรยอ 2 (고구려시대 보물찾기 2)
3 ล่าขุมทรัพย์สุดขอบฟ้าในอาณาจักรแพ็กเจ 1 (백제시대 보물찾기 1)
4 ล่าขุมทรัพย์สุดขอบฟ้าในอาณาจักรแพ็กเจ 2 (백제시대 보물찾기 2)
5 ล่าขุมทรัพย์สุดขอบฟ้าในอาณาจักรชิลลา 1 (신라시대 보물찾기 1)
6 ล่าขุมทรัพย์สุดขอบฟ้าในอาณาจักรชิลลา 2 (신라시대 보물찾기 2)
7 ล่าขุมทรัพย์สุดขอบฟ้าในอาณาจักรรวมชิลลา (통일 신라 시대 보물찾기)
8 ล่าขุมทรัพย์สุดขอบฟ้าในอาณาจักรพัลแฮ (발해시대 보물찾기)
9 ล่าขุมทรัพย์สุดขอบฟ้าในอาณาจักรโครยอ 1 (고려시대 보물찾기 1)
10 ล่าขุมทรัพย์สุดขอบฟ้าในอาณาจักรโครยอ 2 (고려시대 보물찾기 2)
11 ล่าขุมทรัพย์สุดขอบฟ้าในอาณาจักรโครยอ 3 (고려시대 보물찾기 3)
12 ล่าขุมทรัพย์สุดขอบฟ้าในอาณาจักรโชซอน 1 (조선시대 보물찾기 1)
13 ล่าขุมทรัพย์สุดขอบฟ้าในอาณาจักรโชซอน 2 (조선시대 보물찾기 2)
14 ล่าขุมทรัพย์สุดขอบฟ้าในอาณาจักรโชซอน 3 (조선시대 보물찾기 3)
15 ล่าขุมทรัพย์สุดขอบฟ้าในอาณาจักรโชซอน 4 (조선시대 보물찾기 4)
16 ล่าขุมทรัพย์สุดขอบฟ้าในอาณาจักรโชซอน 5 (조선시대 보물찾기 5)
17 ล่าขุมทรัพย์สุดขอบฟ้าในยุคภายใต้การปกครองของมหาจักรวรรดิญี่ปุ่น 1 (일제 강점기 보물찾기 1)
18 ล่าขุมทรัพย์สุดขอบฟ้าในยุคภายใต้การปกครองของมหาจักรวรรดิญี่ปุ่น 2 (일제 강점기 보물찾기 2)
19 ล่าขุมทรัพย์สุดขอบฟ้าในยุคภายใต้การปกครองของมหาจักรวรรดิญี่ปุ่น 3 (일제 강점기 보물찾기 3)
20 ล่าขุมทรัพย์สุดขอบฟ้าในยุคการแบ่งแยกประเทศเกาหลี (남북한시대 보물찾기)
หมายเหตุ : หนังสือเหล่านี้มีวางจำหน่ายที่ประเทศเกาหลีใต้เท่านั้น
รายชื่อตอน > ชุดอารยธรรมโบราณของโลก

1 ล่าขุมทรัพย์สุดขอบฟ้าในเมโสโปเตเมีย
2 ล่าขุมทรัพย์สุดขอบฟ้าในอียิปต์โบราณ 1
3 ล่าขุมทรัพย์สุดขอบฟ้าในอียิปต์โบราณ 2
4 ล่าขุมทรัพย์สุดขอบฟ้าในอินเดียโบราณ
5 ล่าขุมทรัพย์สุดขอบฟ้าในจีนโบราณ
6 ล่าขุมทรัพย์สุดขอบฟ้าในเปอร์เซีย
7 ล่าขุมทรัพย์สุดขอบฟ้าในกรีซโบราณ 1
8 ล่าขุมทรัพย์สุดขอบฟ้าในกรีซโบราณ 2
9 ล่าขุมทรัพย์สุดขอบฟ้าในโรมัน 1
10 ล่าขุมทรัพย์สุดขอบฟ้าในโรมัน 2
รายชื่อตอน > ชุดเมืองสำคัญของโลก

1 ล่าขุมทรัพย์สุดขอบฟ้าใน  เซี่ยงไฮ้
2 ล่าขุมทรัพย์สุดขอบฟ้าใน ลอสแอนเจลิส
3 ล่าขุมทรัพย์สุดขอบฟ้าใน โอซากา
4 ล่าขุมทรัพย์สุดขอบฟ้าใน แวนคูเวอร์
5 ล่าขุมทรัพย์สุดขอบฟ้าใน ซิดนีย์
6 ล่าขุมทรัพย์สุดขอบฟ้าใน ลอนดอน
7 ล่าขุมทรัพย์สุดขอบฟ้าใน มอสโก
8 ล่าขุมทรัพย์สุดขอบฟ้าใน จาการ์ตา
9 ล่าขุมทรัพย์สุดขอบฟ้าใน โซล 1
10 ล่าขุมทรัพย์สุดขอบฟ้าใน โซล 2
11 ล่าขุมทรัพย์สุดขอบฟ้าใน เกาะเชจู ​1​
12 ล่า​ขุมทรัพย์​สุด​ขอบฟ้า​ใน​ เกาะเชจู​ 2
13 ล่าขุมทรัพย์สุดขอบฟ้าใน ปูซาน 1
14 ล่าขุมทรัพย์สุดขอบฟ้าใน ปูซาน 2
15 ล่าขุมทรัพย์สุดขอบฟ้าใน โรม
16 ล่าขุมทรัพย์สุดขอบฟ้าใน กรุงเทพ
17 ล่าขุมทรัพย์สุดขอบฟ้าใน  อิสตันบูล
18 ล่าขุมทรัพย์สุดขอบฟ้าใน ปารีส
19 ล่าขุมทรัพย์สุดขอบฟ้าใน สิงคโปร์
20 ล่าขุมทรัพย์สุดขอบฟ้าใน นครนิวยอร์ก
21 ล่าขุมทรัพย์สุดขอบฟ้าใน ลิสบอน
22 ล่าขุมทรัพย์สุดขอบฟ้าใน  ฮานอย
23 ล่าขุมทรัพย์สุดขอบฟ้าใน เบอร์ลิน
24 ล่าขุมทรัพย์สุดขอบฟ้าใน  โดฮา
25 ล่าขุมทรัพย์สุดขอบฟ้าใน บูดาเปสต์
26 ล่าขุมทรัพย์สุดขอบฟ้าใน ฮาวาย
27 ล่าขุมทรัพย์สุดขอบฟ้าใน  กาลาปาโกส
28 ล่าขุมทรัพย์สุดขอบฟ้าใน  ซันโดรีนี
29 ล่าขุมทรัพย์สุดขอบฟ้าใน  เกแบ็ก
30 ล่าขุมทรัพย์สุดขอบฟ้าใน  มุมไบ
รายชื่อตอน > ชุดกูร์เมต์ที่ดีที่สุดของโลก

1 ล่าขุมทรัพย์กูร์เมต์ที่ดีที่สุดของโลก: เอเชีย
แหล่งข้อมูลอื่น

นานมีบุ๊คส์
ล่าขุมทรัพย์สุดขอบฟ้า ที่เฟซบุ๊ก